غزہ جنگ بندی، 2025

15 جنوری 2025ء کو اسرائیل اور حماس کے مابین قیدیوں کے تبادلہ کا معاہدہ منظور ہوا۔ یہ معاہدہ سب سے پہلے امریکہ، مصر اور قطر کی مداخلت سے اس کا مسودہ تیار کیا گیا جسے 5 مئی 2024ء کو حماس نے منظور کر لیا تھا اور رہاست ہائے متحدہ کے صدر جو بائیڈن نے 31 مئی کو اسے پیش کیا تھا۔ اسی طرح کا ایک معاہدہ جنوری 2025ء میں دونوں فریقوں نے منظور کیا۔ اس معاہدہ کے تحت اسرائیل غزہ کے مکمل انخلا کرے گا اور دونوں ایک دوسرے کے قیدیوں کو رہا کریں گے اور اگلے 3 تا 5 برسوں میں غزہ کو دوبارہ بسایا جائے گا۔
یہ معاہدہ 3 مرحلوں میں مکمل ہوا ہے۔  پہلے مرحلے کے تحت حماس 33 اسرائیلیوں کو رہا رہے گا جن میں زیادہ بچے اور عورتیں ہوں گی اور بدلے میں اسرائیل ہر اسرائیلی قیدی کے بدلے 30-50 فلسطینیوں کو رہا کرے گا اور آغاز بچوں اور عورتوں سے ہوگا۔ اسی مرحلے کے تحت اسرائیل انسانی امداد  کی آمد و رفت کی بھی اجازت دے گا اور بے گھر فلسطینیوں کی واپسی ہوگی اور اسرائیل غزہ پٹی اسے انخلا شروع کرے گا۔  دوسرے مرحلہ میں اسرائیل مکمل جنگ بندی کو منظور کرے گا اور بدلے میں حماس باقی قیدیوں بشمول اسرائیلی فوجی اور شہری رہا کرے گا اور اسرائیل بھی فلسطینیوں کو رہا کرے گا۔ تیسرے مرحلہ میں  اسرائیلی قیدیوں کی لاشیں سپرد کردی جائیں گی۔ 5 مئی کے مسودہ کے تحت اسرائیل غزہ پٹی سے تمام پابندیاں بھی اٹھا لے گا  مگر 31 مئی کے مسودہ میں یہ وعدہ تحریر کیا ہوا نہیں تھا۔ 10 جون کو اقوام متحدہ سلامتی کونسل ریزولوشن 275 کے تحت اس معاہدہ کی حمایت کی۔ ماہ جون کے اخیر میں وزیراعظم اسرائیل بنیامین نیتن یاہو نے کہا کہ اسرائیل صرف ادھورے معاہدہ کا پابند ہے اور وہ جنگ بندی کے حق میں نہیں ہے۔ ایک طرف جہاں اسرائیل جنگ بندی گفتگو کی تخریب کاری میں ملوث تھا وہیں امریکی افسر افن جون کربی اور انتونی بلنکن نے حماس پر الزام لگایا کہ وہ جنگ بندی میں رکاوٹ ڈال رہا ہے اور قیدیوں کی رہائی میں آنا کانی کررہا  ہے۔ بالاخر امریکا، قطر اور مصر کی مداخلت کے بعد جنگ بندہ معاہدہ مکمل ہو پایا۔ سی این این کی خبر کے مطابق بائیڈن انتظامیہ اور ٹرمپ دونوں کا برابر کو کردار رہا ہے تاکہ ڈونلڈ ٹرمپ کی تاجپوشی سے قبل یہ معاہدہ پایہ تکمیل کو پہنچ جائے۔ اس سے قبل ٹرمپ نے دھمکی دی تھی اگر تاجپوشی سے قبل امریکی قیدیوں کو رہا نا کیا گیا تو نتائج بہت برے ہوں گے۔  ایک ڈپلومیٹ کا دعوی ہے کہ ٹرمپ نے اسرائل پر بھی معاہدہ کو منظور کرنے کا دباو بنایا۔ اسرائیل مصادر بھی اس بات کا دعوی کرتے ہیں کہ جنگ بندی معاہدہ میں ٹرمپ کا اہم کردار ہے۔ وہیں نیو یارک ٹائمز نے بائڈن کے کردار کا تذکرہ کیا ہے۔ معاہدہ کی منظوری پر دستخط ہونے کے بعد ٹرمپ نے کہا کہ غزہ آج کے بعد کبھی دہشت گردوں کی پناہ گاہ نہیں بن پائے گا۔ 17 جنوری 2025ء کو اسرائیل کی سلامتی کابینہ نے معاہدہ کو منظور کیا اور بعد ازاں اسرائیل کی مکمل کابینہ نے اسے منظوری دے دی اور مذاکرات کاروں نے بھی اس پر دستخط کردئے۔

## پس منظر
### ابتدائی جنگ بندی اور ثالثی
2023ء میں آپریشن طوفان الاقصیٰ کے بعد اسرائیل نے  پے در پے غزہ پر یک طرفہ حملے کیے اور تب سے ہی مصر اور اردن نے تصادم کو رونکے کی کرششیں تیز کر دیں۔ اکتوبر میں اقوام متحدہ سلامتی کونسل میں بھی جنگ بندی کی پیش کش کی گئی مگر اسرائیل نے اقوام متحدہ کے جنرل سکریٹری انٹونیو گوٹیرش کے اس بیان کے بعد کہ اسرائیل خود ساختہ مجموعی سزا دینے میں نا انصافی سے کام لے رہا ہے، جنرل سکریٹری کے استعفی کی مانگ کردی۔ جب اسرائیل نے غزہ پٹی پر حملے شروع کردیے اس کے بعد اسرائیلی وزیر اعظم بنیامین نیتن یاہو  نے جنگ بندی کی پیش کش کو ٹھکرا دیا اور افواجِ غزہ کو ہتھیار ڈالنے کا حکم دیا۔ امریکا نے اسرائیل کی بربریت کی حمایت کی اور  خدشہ ظاہر کیا کہ اگر جنگ رک جاتی ہے تو افواجِ غزہ کو از سرِ نو منظم ہونے کا موقع مل جائے گا اور وہ پھر  اپنے دفاع کے لیے اسرائیل پر حملہ آور ہوں گی۔
## حوالہ جات

زمرہ:اسرائیل ریاستہائے متحدہ تعلقات
زمرہ:اسرائیل-قطر تعلقات
زمرہ:بین الاقوامی تعلقات میں 2024ء
زمرہ:بین الاقوامی تعلقات میں 2025ء
زمرہ:دولت فلسطین-قطر تعلقات
زمرہ:غزہ اسرائیل تنازع
زمرہ:فلسطین ریاستہائے متحدہ تعلقات
زمرہ:مصر اسرائیل تعلقات
زمرہ:مصر فلسطین تعلقات
زمرہ:دولت فلسطین میں 2025ء
زمرہ:مصر قطر تعلقات
زمرہ:مصر ریاستہائے متحدہ تعلقات
زمرہ:غزہ جنگ
زمرہ:اسرائیل-فلسطینی تنازع میں غزہ شہر
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:اسرائیل میں 2025ء
زمرہ:جنوری 2025ء کی سرگرمیاں